CELEX: 32016R1086
Language: lv
Date: 2016-07-05 00:00:00
Title: Komisijas Īstenošanas regula (ES) 2016/1086 (2016. gada 5. jūlijs), ar ko 2-brom-2-(brommetil)pentāndinitrilu (DBDCB) apstiprina par 6. produkta veida biocīdos lietojamu esošu aktīvo vielu (Dokuments attiecas uz EEZ)

6.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 180/15
            
         KOMISIJAS ĪSTENOŠANAS REGULA (ES) 2016/1086
   (2016. gada 5. jūlijs),
   ar ko 2-brom-2-(brommetil)pentāndinitrilu (DBDCB) apstiprina par 6. produkta veida biocīdos lietojamu esošu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:
   
               (1)
            
            
               Ar Komisijas Deleģēto regulu (ES) Nr. 1062/2014 (2) izveidots to esošo aktīvo vielu saraksts, kuras jānovērtē, lai lemtu par to iespējamu apstiprināšanu lietošanai biocīdos. 2-brom-2-(brommetil)pentāndinitrils (DBDCB) ir šajā sarakstā.
            
         
               (2)
            
            
               DBDCB saskaņā ar Eiropas Parlamenta un Padomes Direktīvas 98/8/EK (3) 16. panta 2. punktu ir novērtēts lietošanai biocīdos, kas pieder pie minētās direktīvas V pielikumā aprakstītā 6. produkta veida “Konteineros izmantojami konservanti”, kas atbilst Regulas (ES) Nr. 528/2012 V pielikumā aprakstītajam 6. produkta veidam.
            
         
               (3)
            
            
               Par kompetento novērtētājiestādi tika izraudzīta Čehijas Republika, un tā 2009. gada 21. janvārī iesniedza novērtējuma ziņojumus kopā ar saviem ieteikumiem.
            
         
               (4)
            
            
               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2015. gada 10. decembrī formulēja Eiropas Ķimikāliju aģentūras atzinumu.
            
         
               (5)
            
            
               Saskaņā ar minēto atzinumu 6. produkta veida biocīdi, kas satur DBDCB, varētu atbilst Direktīvas 98/8/EK 5. panta prasībām, ja attiecībā uz to lietošanu tiek ievērotas noteiktas specifikācijas un nosacījumi.
            
         
               (6)
            
            
               Tāpēc ir lietderīgi DBDCB apstiprināt lietošanai 6. produkta veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (7)
            
            
               DBDCB atbilst kritērijiem, pēc kuriem vielas atbilstoši Eiropas Parlamenta un Padomes Regulas (EK) Nr. 1272/2008 (4) I pielikumā dotajām definīcijām kvalificē par 1. kategorijas ādas sensibilizatoriem, tāpēc apstrādāti izstrādājumi, kuri apstrādāti ar DBDCB vai kuros DBDCB iestrādāts, būtu jālaiž tirgū ar attiecīgu marķējumu.
            
         
               (8)
            
            
               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.
            
         
               (9)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   2-brom-2-(brommetil)pentāndinitrilu (DBDCB) apstiprina par aktīvo vielu lietošanai 6. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 5. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).
   
      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
      (4)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi
               
            
                  2-brom-2-(brommetil)pentāndinitrils (DBDCB)
               
               
                  
                     IUPAC nosaukums:
                  2-brom-2-(brommetil)pentāndinitrils
                  EK Nr.: 252-681-0
                  
                     CAS Nr.: 35691-65-7
               
               
                  980 g/kg
               
               
                  2018. gada 1. janvāris
               
               
                  2027. gada 31. decembris
               
               
                  6
               
               
                  Lai attiecībā uz biocīdiem saņemtu atļauju, izpilda šādus nosacījumus:
                  
                              1)
                           
                           
                              produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš rūpnieciskajiem un profesionālajiem lietotājiem.
                           
                        Lai tirgū varētu laist apstrādātus izstrādājumus, izpilda šādu nosacījumu:
                  persona, kas atbildīga par tāda apstrādāta izstrādājuma laišanu tirgū, kurš apstrādāts ar 2-brom-2-(brommetil)pentāndinitrilu (DBDCB) vai kurā 2-brom-2-(brommetil)pentāndinitrils (DBDCB) iestrādāts, nodrošina, ka uz šā apstrādātā izstrādājuma marķējuma ir sniegta Regulas (ES) Nr. 528/2012 58. panta 3. punkta otrajā daļā minētā informācija.
               
            
         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 89. panta 1. punktu veiktajā novērtēšanā izmantotās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.